Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1005

c) enyhén gyújtó hatású (oxidáló) anyagok. 5.1.1.6 Az 5.1 osztály név szerint meg nem nevezett gyújtó hatású anyagait az 5.1 táblázat egyes sorszámai alá és ezen sorszámokon belül az egyes csoportokhoz vagy a tapasztalatok alapján, vagy a «Vizsgálatok és kritériumok kézikönyv» III. Rész 34.4 Fejezetében található vizsgálati eljárások és kritériumok szerint történhet. Eltérés esetén a tapasztalat alapján való megítélést előnyben kell részesíteni a vizsgálati eredményekkel szemben. 5.1.1.7 A név szerint fel nem tüntetett szilárd anyagoknak a vizsgálati eljárások eredményei alapján (lásd 5.1.1.6 pont) az 5.1 osztály egyes sorszámai alá történő besorolásánál a következő kritériumokat kell alkalmazni: – Egy szilárd anyagot akkor kell az 5.1 osztályba sorolni, ha cellulózzal 4:1 vagy 1:1 tömegarányban alkotott keveréke meggyullad vagy elég vagy az átlagos égési ideje azonos vagy rövidebb, mint a kálium-bromát/cellulóz 3:7 tömegarányú keverék átlagos égési ideje. – Egy szilárd anyagot akkor kell az a) betű alá sorolni, ha cellulózzal 4:1 vagy 1:1 tömegarányban alkotott keverékének átlagos égési ideje rövidebb, mint a kálium-bromát/cellulóz 3:2 tömegarányú keverék átlagos égési ideje. – Egy szilárd anyagot akkor kell a b) betű alá sorolni, ha cellulózzal 4:1 vagy 1:1 tömegarányban alkotott keverékének átlagos égési ideje azonos vagy rövidebb, mint a kálium- bromát/cellulóz 2:3 tömegarányú keverék átlagos égési ideje és az a) betűhöz való sorolás kritériumait nem elégíti ki; – Egy szilárd anyagot akkor kell a c) betű alá sorolni, ha cellulózzal 4:1 vagy 1:1 tömegarányban alkotott keverékének átlagos égési ideje azonos vagy rövidebb, mint a kálium- bromát/cellulóz 3:7 tömegarányú keverék átlagos égési ideje és sem az a), sem a b) betűhöz való sorolás kritériumait nem elégíti ki. 2002/105/II. szám 5.1.1.8 A név szerint fel nem tüntetett folyékony anyagoknak a vizsgálati eljárások eredményei alapján (lásd 5.1.1.6 pont) az 5.1 osztály egyes sorszámai alá történő besorolásánál a következő kritériumokat kell alkalmazni: – Egy folyékony anyagot akkor kell az 5.1 osztályba sorolni, ha cellulózzal 1:1 tömegarányban alkotott keveréke 2070 kPa vagy nagyobb nyomásnövekedést eredményez, és az átlagos nyomásnövekedési idő azonos vagy rövidebb, mint a 65 %-os vizes salétromsav oldat/cellulóz 1:1 tömegarányú keveréke esetében. – Egy folyékony anyagot akkor kell az a) betű alá sorolni, ha cellulózzal 1:1 tömegarányban alkotott keveréke önmagától meggyullad, vagy a nyomásnövekedési ideje rövidebb, mint az 50 %-os perklórsav oldat/cellulóz 1:1 tömegarányú keveréké. – Egy folyékony anyagot akkor kell a b) betű alá sorolni, ha cellulózzal 1:1 tömegarányban alkotott keverékének nyomásnövekedési ideje azonos vagy rövidebb, mint a 40 %-os vizes nátriumklorát oldat/cellulóz 1:1 tömegarányú keveréké és az a) betűhöz való sorolás kritériumait nem elégíti ki. – Egy folyékony anyagot akkor kell a c) betű alá sorolni, ha cellulózzal 1:1 tömegarányban alkotott keverékének nyomás növekedési ideje azonos vagy rövidebb, mint a 65 %-os vizes salétromsav oldat/cellulóz 1:1 tömegarányú keveréké és sem az a), sem a b) betűhöz való sorolás kritériumait nem elégíti ki. 5.1.1.9 Ha az 5.1. osztály alá tartozó anyagok adalékanyagok hozzákeverésének eredményeként más veszélyességi csoportba kerülnek, mint ahová az 5.1 táblázatban vannak besorolva, ezeket a keverékeket és oldatokat az 5.1. osztálynak ahhoz a sorszámához kell hozzárendelni, amelyhez veszélyességük tényleges mértéke alapján tartoznak. Megjegyzés: Az oldatok és keverékek (mint készítmények és hulladékok) besorolására nézve lásd az SZMGSZ 2. Melléklet I. Fejezet 1.5 pontját. 5.1.1.10 Ha egy anyag az 5.1 táblázat ugyanazon sorszámának több betűje alatt is meg van nevezve, a megfelelő betű az 5.1.1.6 pont előírásai szerinti vizsgálatok eredményei lapján határozható meg. 5.1.1.11 Szilárdnak kell tekinteni az 5.1.2 pont csomagolási előírásaival összhangban azokat az anyagokat és keverékeket, amelyek olvadáspontja 45 ˚C-nál magasabb. 5.1.1.12 Az 5.1 osztály vegyileg instabil anyagai csak abban az esetben vehetők fel fuvarozásra, ha a feladó minden szükséges intézkedést megtett azok fuvarozás alatti veszélyes bomlásának vagy polimerizálódásának megelőzésére. E célból szem előtt kell tartani, hogy a csomagolásra használt tartályok ne tartalmazzanak olyan anyagokat, amelyek ezeket a vegyi folyamatokat elősegíthetik. 5.1.1.13 Az egyes sorszámok anyagai, amelyeket az alábbiakban felsorolt feltételek betartásával adják fel fuvarozásra, nem tartoznak az SZMGSZ 2. Melléklet rendelkezéseinek hatálya alá: Az egyes sorszámok b) csoportjainak anyagai, ha azok: – folyékonyak, belső csomagolásonként legfeljebb 500 ml mennyiségben; – szilárdak, belső csomagolásonként legfeljebb 500 g mennyiségben; Az egyes sorszámok c) csoportjainak anyagai, ha azok: – folyékonyak, belső csomagolásonként legfeljebb 1 liter mennyiségben; – szilárdak, belső csomagolásonként legfeljebb 1 kg mennyiségben. Ezeket az anyagokat a 2.5 Függelék 3.1.19 pontjában foglaltak szerinti kombinált csomagolásban kell fuvarozni. Ennek során az egyes küldeménydarabok tömege nem lehet több 30 kg-nál. Figyelembe kell venni a 2.5 Függelék Általános csomagolási előírások” követelményeit is. Ezeket az anyagmennyiségeket, ha fém, ill. olyan műanyag belső csomagolásban vannak, amelyek törésre nem hajlamosak és nem lyukadnak át könnyen, külső csomagolásként zsugorfóliás vagy nyújtható fóliás alátéttálcás csomagolásban is lehet fuvarozni, amennyiben a küldeménydarab összes tömege 20 kg-nál nem több. 5.1.1.14 Az anyagok 5.1.1.13 pont szerinti kombinált csomagolásban történő fuvarozásnál minden küldeménydarabon jól látható módon és tartósan fel kell tüntetni:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes